**TECHNINĖ SPECIFIKACIJA**

**KULTŪROS PASKIRTIES PASTATO – SVIRNO, DIDŽIOJI G. 22, PLATELIAI, PLUNGĖS R. SAV., TVARKOMŲJŲ STATYBOS DARBŲ (PAPRASTOJO REMONTO) IR TVARKYBOS DARBAI**

Žemaitijos nacionalinio parko direkcija (toliau – Užsakovas) perka remonto ir tvarkybos darbus pagal parengtą „Kultūros paskirties pastato – svirno, Didžioji g. 22, Plateliai, Plungės r. sav., tvarkomųjų statybos darbų (paprastojo remonto) ir tvarkybos (remonto) darbų projektą (priedas Nr. 1 – 3 failai). Darbų kiekiai pateikti kiekių žiniaraščiuose - statybos darbų (paprastojo remonto) -  priede Nr. 2  ir tvarkybos darbų  - priede Nr. 3.

1. **Bendrieji duomenys:**
	1. Objektas – „Kultūros paskirties pastato – svirno, Didžioji g. 22, Plateliai, Plungės r. sav., tvarkomųjų statybos darbų (paprastojo remonto) ir tvarkybos (remonto) darbai (toliau – Objektas).
	2. Statinio kategorija –ypatingieji statiniai.

Statinių grupės – negyvenamieji pastatai taip pat minėti statiniai esantys kultūros paveldo objekto teritorijoje, jo apsaugos zonoje, kultūros paveldo vietovėje.

* 1. Darbai atliekami pagal UAB „Projektavimo ir restauravimo institutas“ parengtą projektą (toliau – Techninis projektas) bei vadovaujantis šia technine specifikacija.
	2. Rangos Darbai atliekami iki 2025-11-30.
1. **Rangos darbų vieta:** Didžioji g. 22, Plateliai
2. **Nurodymai ir reikalavimai darbams:**
	1. Sutartis sudaroma iki 2025-12-20, įskaitant atsiskaitymo laikotarpį. Rangovas Darbus turi atlikti iki 2025-11-30.
	2. Rangovas turi atlikti Darbus, kurie apima medžiagų sukomplektavimą, pristatymą į Objektą, statybą, montavimą bei būtinus patikrinimus, bandymus ir suderinimus.
	3. Rangovas įsipareigoja Darbus atlikti teisinga seka, naudodamas įprastus darbo būdus ir patyrusią darbo jėgą.
	4. Rangovas privalo valstybinės priežiūros kontroliuojančioms institucijoms, techninės priežiūros ir projekto vykdymo priežiūros atstovams sudaryti sąlygas patikrinimams atlikti bei ištaisyti jų nustatytus trūkumus.
	5. Rangovas statybos laikotarpiu iki Objekto priėmimo privalo laikytis darbo saugos reikalavimų. Rangovas atsako už darbų saugą Objekte.
	6. Rangovas yra atsakingas už visų leidimų/pritarimų reikalingų iš valstybinių įstaigų ir kitų institucijų gavimą, išskyrus statybą leidžiantį dokumentą.
	7. Rangovas yra atsakingas už Darbų koordinavimą ir Darbų vykdymą pagal grafiką.
	8. Rangovas privalo aptverti/pažymėti statybvietę, užtikrinti statybvietės apsaugą viso sutarties periodo galiojimo metu.
	9. Saugos Darbe priemonės turi atitikti Lietuvos Respublikos teisės aktų norminius reikalavimus. Visa įranga, technika, priedai ir statybos metodai privalo atitikti Lietuvos Respublikos saugos reikalavimus.
	10. Rangovas privalo pildyti elektroninį statybos žurnalą, kaip tai nurodyta Statybos techniniame regalemente STR 1.06.01:2016 „Statybos darbai. Statinio statybos priežiūra“.
	11. Rangos pirkimui yra taikoma **fiksuotos kainos kainodara**. Rangovas, įsivertinęs darbų apimtis pateiktas Techniniame projekte, bei įvertinęs galimas išlaidas, nenumatytas projekte pateikia Užsakovui pasiūlymą pilnam projekto įgyvendinimui, o darbų sudėtinės dalys yra nevertinamos, todėl **darbų kiekių žiniaraštis su pasiūlymu neteikiamas**. Užsakovas paprašys pateikti darbų žiniaraščius galimai laimėsiusio tiekėjo per 5 (penkias) darbo dienas.
	12. Per 5 (penkias) darbo dienas galimai laimėjes tiekėjas turi pateikti darbų atlikimo grafiką.
	13. Rangovas Sutarties įvykdymą užtikrina pateikdamas Lietuvos Respublikoje ar užsienyje registruoto ir turinčio licenciją banko išduotą pirmo pareikalavimo neatšaukiamą garantiją ar draudimo bendrovės laidavimo raštą ir jo apmokėjimą patvirtinantį dokumentą. Užtikrinimo vertė – 10 % pradinės Sutarties kainos su PVM (nurodytos specialiųjų sąlygų 8.1 punkte). Sutarties įvykdymo užtikrinimas turi galioti ne trumpesnį laikotarpį nei nurodyta Rangovo pasiūlyme nuo Sutarties įsigaliojimo dienos, pridedant papildomai 10 (dešimt) darbo dienų terminą. Visos Sutarties įvykdymo užtikrinimo sąlygos aptariamos Sutarties bendrųjų sąlygų 13.2 punkte.
	14. Rangovas turi turėti galiojančia Rangovo civilinės atsakomybės draudimą ir Statybos darbų draudimą.

4. Pagal darbų kiekių žiniaraščius planuojami darbai:

4.1. **Stogo remonto darbai** (apie 530 kv. m):

4.1.1. Stogo dangos ir jos sudedamųjų sluoksnių demontavimas;

4.1.2. Naujų, atitinkančių šiuolaikines normas, sluoksnių įrengimas (dangos R=5,2 W/m2K). Numatoma cinkuota plastizuota skarda („Janosik“), imituojanti pirminę statinio skiedrų dangą;

4.1.3. skardinimo ir skardos detalės (prijungimo prie muro (dūmtraukio ir frontonų), - kritulių nuvedimo sistemos keitimas, nuvedant kritulius per pakabinamus lietlovius, Ø125/2, ir keturis apvalius lietvamzdžius, Ø90, (skarda cinkuota, plastizuota, spalva pagal architektinę dalį), prie valmės virš įėjimo į rūsį numatomas lietlovio ir sniego gaudytuvo įrengimas;

4.2. **Laiptų į muziejų remontas**. Paprastojo remonto darbai: pašalinamos akmens masės plytelių liekanos, nuardomas 2 cm laiptų betoninis paviršius, klijuojamos degintu paviršiumi granito plokštėmis pilkos spalvos, atspalvis parenkamas PVP metu, atspalvį derinant su Užsakovu ir architektu. Priekinė pakopos briauna su nusklembtu apie 1 cm. kampu (apie 13 kv. m laiptų pakopų).

4.2.1. Taip pat kitų betoninių laiptų ir sienučių šoniniai ir horizontalūs betoniniai paviršiai mechaniškai nuvalomi nuo samanų, apdirbami herbicidais. Akmenų paviršius ant betoninių sienučių viršaus mechaniškai nuvalomas, ištrupėjusios siūlės remontuojamos sudėtiniu skiediniu (apie 7 kv. m laiptų pakopų) .

4.3. **Kamino remontas,** sanmazgų ventiliacijai (8 kv.m). Kamino tinkas blogos būklės.  Remonto darbai: tinko pašalinimas 100% ir tinkuojamas sudėtiniu skiediniu, pertrinamas, dažomas fasadiniais alsuojančiais dažais silikono dervų pagrindu kaip ir kiti tinkuoti fasadų elementai. Spalva balta pagal esamą visų fasadų spalvą.

4.4. Tvarkybos darbai:

4.4.1. **Fasadų mūro ir tinko remontas** (apie 200 kv.m):

4.4.2.Tinkas pašalinamas (apie 70%, paliekant apie 30% autentiško tinko). Pašalinamo ir paliekamo tinko kiekis atskiruose fasaduose turi būti tikslinami darbų eigoje, darbus vykdant nuo pastolių). Sąnaudų žiniaraščiuose išskirtos lygių sienų tinkas ir architektūrinių, profiliuotų elementų tinkas.

4.4.3.Remontuojamas atidengtas mūras: pašalinamos nedegto molio plytos (apie 5% nuo atidengto mūro) ir atstatant keraminėmis plytomis (per ½ plytos), tvarkomos autentiško mūro siūlės (apie 9 kv. m).

4.4.4. Visas plotas (autentiškas tinkas ir suremontuotas mūras) plaunamas, apdorojamas antiseptiku ir druskų surišėju.

4.4.5.. Atidengtas suremontuotas mūras tinkuojamas sudėtiniu skiediniu 2 sl, tinko sukibimui pagerinti įrengiamas „špritsas“.

4.4.6. Visas plotas pertrinamas, dažomas alsuojančiais dažais silikono dervų pagrindu, spalva šviesiai gelsva pagal esamą (apie 220 kv.m).

4.4.7. Akmenų mūro horizontalios atbrailos (virš cokolio mūro) remontas sudėtiniu skiediniu ir paviršiaus hidrofobizavimas.

4.4.8. Horizontalios injekcinės izoliacijos tarp akmenų mūro ir plytų mūro įrengimas (10 m sienos) fasaduose - pietryčių (1-4) ir šiaurės vakarų (4-1)

4.4.9. Suremontuoto tinko architektūrinės detalės numatomos apskardinti. Skardos spalva ir tipas turi būti analogiškas keičiamai stogo skardai, lietaus nuvedimo sistemos skardai (apie 50 kv. m).

4.5. **Stalių gaminių - durų gamyba** (apie 6 kv.m): Durų D-1, esančių šiaurės rytų (A-E) fasade  ir D-2, esančių šiaurės vakarų fasade (4-1) varčių ir slenksčio remontas, dėl fizinio nusidėvėjimo perdarant pagal esamas varčias ir slenkstį. D-1 varčios dvivėrės o D-2 vienvėrės, 2-jų sluoksnių dailylenčių, su apšiltinimu tarp 2-jų sluoksnių. Dailylenčių profilis pagal esamų durų. Dailylenčių išdėstymas pagal esamų durų. Varčios gaminamos į esamą staktą. Pradėjus darbus ir įvertinus staktos būklę, galimas staktos šoninių apatinių dalių protezavimas. Durys dažomos 2 k. laukui medienai skirtais, spalva pagal esamą. Kalvio darbo furnitūra (vyriai, rankenos, apyraktės) nuimama, nuvaloma, padengiama antikoroziniais dažais ir panaudojama naujoms durims.

4.5.1. Suremontavus fasadus, numatytas visų stalių gaminių – langų rėmų, neremontuotų durų perdažymas spalva, analogiška esamai.

**4.6. Kiti reikalavimai**:

4.6.1. Terminai: darbus atlikti iki 2025-11-31

4.6.2. Darbo projektų (brėžinių) rengimas: esant būtinumui (neaiškus statybinių mazgų, kitų sprendinių iš pateikto projekto) darbo projektus privalo užsakyti Rangovas savo lėšomis. Darbų terminai dėl to nepratęsiami.

4.6.3. Esamos žaibosaugos tvarkymas: esamos žaibosaugos sistema numontuojama, pabaigus darbus sumontuojama atgal, atliekami reikiami varžos matavimai, esant reikalui, tvarkomas įžeminimo kontūras.

4.6.4. Rangovas gali turėti ir neatestuotus pagalbininkus, bet jų veiklą privalo prižiūrėti atestuotas specialistas.

4.6.5. Atsakomybė už darbus tenka atestuotam specialistui.

Parengė Giedrius Norvaišas